amanoisuno/poetBack huggingface dataset:
冬夜宴蕭十丈因餞殷郭二子西上 息夫牧 
有琴斯鳴，於宰之庭。君子蒞止，其心孔平。政既告成，聞詩聞禮，斐兮璨璨。鳴琴其怡，於潁之湄。二子翰飛，烘煁有煒，酒醴惟旨。喟我寤歎，籲其別矣。
蟬鳴一篇五章 宋華 
蟬其鳴矣，於彼疏桐。庇影容跡，何所不容。嘒嘒其長，彼蟬鳴矣，于林之表。含風飲露，以樂吾道。有懷載遷，蟬鳴蟬鳴，幽暢乎而。肅肅爾庭，遠近涼颸。言赴高柳，蟬鳴伊何，時運未與。匪歎秋徂，怨斯路阻。願言莫從，歲之秋深，蟬其夕吟。披衣軒除，蕭蕭風林。我友來斯，
寄蕭穎士補正字 鄒象先 
六月度開雲，三峰玩山翠。爾時黃綬屈，別後青雲致。
河中晚霽 韋建 
湖廣舟自輕，江天欲澄霽。是時清楚望，氣色猶霾曀。踟躕金霞白，波上日初麗。煙紅落鏡中，樹木生天際。杳杳涯欲斑，濛濛雲複閉。言垂星漢明，又睹寰瀛勢。微興從此愜，悠然不知歲。試歌滄浪清，遂覺乾坤細。肯念客衣薄，將期永投袂。遲回漁父間，一雁聲嘹唳。
泊舟盱眙 韋建 
泊舟淮水次，霜降夕流清。夜久潮侵岸，天寒月近城。平沙依雁宿，候館聽雞鳴。鄉國雲霄外，誰堪羈旅情。
銓試後征山別業寄源侍禦 殷寅 
別業在征山，登高望畿甸。嚴令天地肅，城闕如何見。藹藹王侯門，華軒日遊衒。幸逢休明代，山虜尚交戰。投策去園林，率名皆拜選。聖君性則哲，濟濟多英彥。裴楷能清通，山濤急推薦。謏才甘自屏，薄伎忝餘眷。雖承國士恩，尚乏中人援。疇昔相知者，今茲秉天憲。朱紱何赫赫，繡衣複蔥蒨。
玄元皇帝應見賀聖祚無疆 殷寅 
應曆生周日，修祠表漢年。複茲秦嶺上，更似霍山前。昔贊神功啟，今符聖祚延。已題金簡字，仍訪玉堂仙。睿祖光元始，曾孫體又玄。言因六夢接，慶葉九齡傳。北闕心超矣，南山壽固然。無由同拜慶，竊抃賀陶甄。
秋怨 柳中庸 
玉樹起涼煙，凝情一葉前。別離傷曉鏡，搖落思秋弦。漢壘關山月，胡笳塞北天。不知腸斷夢，空繞幾山川。
春思贈人 柳中庸 
紅粉當三五，青娥豔一雙。綺羅回錦陌，弦管入花江。落雁驚金彈，拋杯瀉玉缸。誰知褐衣客，憔悴在書窗。
幽院早春 柳中庸 
草短花初拆，苔青柳半黃。隔簾春雨細，高枕曉鶯長。無事含閑夢，多情識異香。欲尋蘇小小，何處覓錢塘。
寒食戲贈 柳中庸 
春暮越江邊，春陰寒食天。杏花香麥粥，柳絮伴秋千。酒是芳菲節，人當桃李年。不知何處恨，已解入箏弦。
聽箏 柳中庸 
抽弦促柱聽秦箏，無限秦人悲怨聲。似逐春風知柳態，更入幾重離別恨，江南岐路洛陽城。
河陽橋送別 柳中庸 
黃河流出有浮橋，晉國歸人此路遙。若傍闌幹千里望，北風驅馬雨蕭蕭。
征怨 柳中庸 
歲歲金河複玉關，朝朝馬策與刀環。三春白雪歸青塚，萬里黃河繞黑山。
涼州曲二首 柳中庸 
關山萬里遠征人，一望關山淚滿巾。青海戍頭空有月，黃沙磧裏本無春。高檻連天望武威，窮陰拂地戍金微。九城弦管聲遙發，一夜關山雪滿飛。
江行 柳中庸 
繁陰乍隱洲，落葉初飛浦。蕭蕭楚客帆，暮入寒江雨。
丁評事宅秋夜宴集 柳中庸 
翠幕卷回廊，銀燈開後堂。風驚擁砌葉，月冷滿庭霜。綺席人將醉，繁弦夜未央。共憐今促席，誰道客愁長。
夜渡江 柳中庸 
夜渚帶浮煙，蒼茫晦遠天。舟輕不覺動，纜急始知牽。聽笛遙尋岸，聞香暗識蓮。唯看去帆影，常恐客心懸。
揚子途中 柳中庸 
楚塞望蒼然，寒林古戍邊。秋風人渡水，落日雁飛天。